**Navodila za preverjanje cepilnega statusa dijakov in študentov, ki opravljajo praktični pouk v zdravstvenih ustanovah**

V skladu s Programom cepljenja in zaščite z zdravili (NIJZ) je v Sloveniji za vse učence, dijake in študente obvezno cepljenje proti ošpicam, mumpsu, rdečkam, hepatitisu B, davici, tetanusu in oslovskemu kašlju.

Pred opravljanjem praktičnega pouka (vaj) v zdravstveni ustanovi je pri dijaku/študentu potrebno preveriti ali ima opravljena naslednja cepljenja (pisno dokazilo):

* 2 odmerka cepiva proti ošpicam, mumpsu in rdečkam
* 3 odmerke cepiva proti hepatitisu B
* najmanj 1 odmerek cepiva proti oslovskemu kašlju (če bo opravljal prakso na oddelkih z najbolj ogroženimi skupinami kot so novorojenčki, nedonošenčki, dojenčki)

V kolikor dijak/študent nima pisnega dokazila o cepljenju proti ošpicam, mumpsu in rdečkam, hepatitisu B ali oslovskemu kašlju, mora takoj pričeti s cepljenjem. S praktičnim poukom (vajami) v zdravstveni ustanovi lahko prične:

* 14 dni po prejemu prvega odmerka cepiva proti ošpicam, mumpsu in rdečkam,
* takoj po drugem odmerku cepiva proti hepatitisu B (ki ju prejme s presledkom enega meseca),
* 14 dni po odmerku cepiva proti davici, tetanusu in oslovskemu kašlju (proti oslovskemu kašlju je na voljo le kombinirano cepivo).

MF UM